cyanic-selkie/wikianc huggingface dataset:
Universitetet i Grenoble
Universitetet i Grenoble (fransk Université de Grenoble) eller Grenoble Universitet var eit universitet i Grenoble i Frankrike fram til 1970, då det vart delt inn i fleire forskjellige institusjonar:
Institusjonane deler campus og andre anlegg. I 2010 var det eit prosjekt om å samle dei fem organisasjonane, men dette har så langt ikkje blitt implementert.
Universitet vart grunnlagd i 1339 av dauphin Humbert II av Viennois og pave Benedikt XII.
Mato Grosso
Mato Grosso er ein delstat i Brasil. Han grensar mot delstatane Rondônia, Amazonas, Pará, Tocantins, Goiás og Mato Grosso do Sul. Delstatshovudstaden er Cuiabá.
Studentmållaget i Stavanger
Studentmållaget i Stavanger (SmiS) er eit lokallag i Norsk Målungdom. Laget dekkjer heile Rogaland, men held til i Stavanger. Laget har som føremål å fremja nynorsk og dialekt på alle samfunnsområde, men med hovudtyngd på språklege rettar blant studentar i Rogaland. Leiar i laget er Ingunn Vespestad Steinsvåg (f. 1995) frå Stord i Hordaland.
SmiS vart skipa i 2006, før Studentmediene i Stavanger vart skipa med same forkorting (SmiS). I 2013 vart SmiS skipa opp att etter å ha lege nede nokre år.
I 2016 var SmiS vertskap for den årlege studentsamlinga, der studentar frå heile landet deltok. Dette var første gong samlinga vart halde i Stavanger.
Lagan
Lagan  har fleire tydingar:
Byen Oaxaca
Oaxaca er hovudstaden og største byen i den meksikanske delstaten Oaxaca. Byen hadde i 2005 rundt 684 145 innbyggjarar og arealet er på 1,983.3 km². Oaxaca vart grunnlagd i 1542.
Anders Arnesson Vinje
Anders Arnesson Vinje var ein norsk gardbrukar og stortingsmann frå Vossestrand i Hordaland.
Phil Lynott
Philip Parris Lynott var ein irsk songar, bassist og låtskrivar. Hans mest kommersielt vellykka gruppe var Thin Lizzy, der han var ein av grunnleggjarane, hovudlåtskrivar, solovokalist og bassist. Han var kjend for sin særeigne plektrum-baserte stil på bassen og for dei fantasifulle lyriske bidraga sine, inkludert arbeidarklasse-forteljingar og mange karakterar henta frå personlege hendingar og keltisk kultur.
Anders Arnesson Vinje
Han var 2. representant frå Søndre Bergenhus amt på Stortinget i 1827 og på omframstortinget 1828. I 1827 var han medlem av kyrkjekomiteen og av komiteen om brennevinsbrenning.
Lagan i Sverige
Lagan er ein svensk tettstad i Ljungby kommun i Kronobergs län i Småland. I 2005 hadde tettstaden 1 751 innbyggjarar.
Anders Arnesson Vinje
Han døydde på garden sin i Voss i 1833.
Phil Lynott
Lynott vart fødd i West Midlands i England, men voks opp i Dublin hos besteforeldra. Han heldt seg nær mor si, Philomena, gjennom heile livet. Han fronta fleire band som solovokalist, mellom anna Skid Row saman med Gary Moore, før han lærte seg bassgitar og danna Thin Lizzy i 1969. Etter innleiande suksess med «Whiskey in the Jar», hadde bandet fleire hittar på midten av 1970-talet, som «The Boys Are Back in Town», «Jailbreak» og «Waiting for an Alibi», og vart eit populært konsertband som kombinerte vokal- og låtskrivarferdigheitene til Lynott med doble sologitarar. Mot slutten av 1970-talet starta Lynott ein solokarriere og gav ut to diktsamlingar. Etter at Thin Lizzy vart oppløyst, sette han saman og fronta bandet Grand Slam.
Lagan i Sverige
Tettstaden har fått sitt namn etter elva Lagan.
Phil Lynott
På 1980-talet fekk Lynott i aukande grad problem med narkotika, særleg ein avhengnad av heroin. I 1985 hadde han ein siste hit med Moore, «Out in the Fields», etterfølgd av den mindre hitten «Nineteen», før han døydde i 1986. Han er framleis ein populær person i rockeverda, og i 2005 vart det reist ein statue til minnet hans i Dublin.
Bandgneis
Bandgneis er ein omdanna (metamorf) bergart med regelmessig veksling av lag med ulik samansetjing og struktur. Dei einskilde laga er mindre enn 1 meter tjukke. Liksom gneisar elles, er bandgneisane sterkt omdanna bergartar. Nokre er danna frå opphavlege lagdelte sediment og vulkanske avleiringar, andre er sterkt utklemte bergartar eller har hatt eit meir komplisert og uklår opphav.
Peter Klodt
Klodt var fødd i St. Petersburg, og stamma frå ein høgt akta tyskbaltisk familie. Han byrja sin livsveg som offiser ved artilleriet. På fritida dreiv han med bilethogging, og vitja kurs ved St. Petersburgs kunstakademi. Her synte han meisterskap i å framstille hestar, noko tsaren rosa han for. Nikolaj I skal ha ytra at Klodt lagar hestar vakrare enn alle mine premierte hingstar.
Den mest kjende gruppa av hestestatuar som Klodt laga, dei to Hestetemjarane, vart i året 1842 av tsar Nikolaj I skjenka kongen av Preussen, Fredrik Vilhelm IV. Denne stilte ut begge skulpturgruppene fram om byslottet i Berlin. I dag står dei framfor kammerretts-bygningen i Heinrich-von-Kleist-parken. År 1843 kom han med ei gjentaking av begge Hestetemjarane. Men fyrst i 1850 vart dei montert på Anitsjkov-brua i St. Petersburg. Desse er til denne dag halden i god stand. Likeså fekk kongen av Napoli kopiar av begge Hestetemjarane“, som sidan har stått på Piazza del Re.
Bandgneis
I Noreg er bandgneis særs vanleg, særleg i grunnfjellet og dei overskyvde grunnfjellsflaka i Den kaledonske fjellkjeda.
Peter Klodt
Klodt laga også bronsestatuen Ivan Krylov (1855), i dag står ho i sommarhagen i St. Petersburg. Ho var den fyrste i sitt slag som i Russland vart reist til minne om ein diktar. Klodt samarbeidde med Vasilij Demut-Malinovskij då det vart laga minnesmerke over den heilage Vladimir i Kiev, og sameleis med statuane på Triumfporten på Narvaplassen i St. Petersburg.
Klodts siste minneverdige verk var ei avskjedshelsing til velgjeraren sin. Ei ryttarstatue av Nikolai I som vart plassert på Isaaksplassen. Statuen var den fyrste ryttarstatuen i heile verda med einast to støttepunkt, ettersom hesten var fanga i det han steilar og såleis einast står på bakbeina.
Klodt døydde i 1867 på landstaden sin i Finland. Sonen og særleg brorsonen Mikhail Klodt førte vidare dei kunstnariske familietradisjonane og vart kjende målarar gjennom Peredvizjnikij-rørsla.
Steve Churchyard
Steve Churchyard er ein engelsk plateprodusent, lydteknikar og miksar som byrja karrieren sin i studioet til George Martin, AIR Studios i London. Han er blitt nominert til 15 Grammyprisar. I 2008 vann han ein Latin Grammy for Juanes-albumet La Vida... Es Un Ratico. I 2010 vann han ein Latin Grammy for albumet Paraíso Express av Alejandro Sanz.
Han har arbeidd på innspelingar av INXS, Eagles, Billy Joel, Sex Pistols, Meat Loaf, Keith Urban, Shakira, George Michael, Hanson, Faith Hill, The Darkness, Scorpions, Avril Lavigne, Kelly Clarkson, Joni Mitchell, Blinker the Star, Siouxsie and the Banshees, Dalis Car, The Pretenders, Warren Zevon og The Stranglers.
Carry It On
Carry It On er eit filmmusikkalbum frå 1971 av Joan Baez. Musikken vart nytta i ein dokumentarfilm med same namn. Tittelen er henta frå ein av songane, «Carry It On», som var skriven av Gil Turner.
Filmen omhandlar hendingar som fann stad i månadane like før ektemannen til Baez på denne tida, David Harris, måtte i fengsel for militærnekting i 1969.
Torbjørn Gunnarsson Sandvik
Torbjørn Gunnarsson Sandvik var ein norsk gardbrukar og stortingsmann frå Fjelberg i Hordaland.
Sandvik var gardbrukar på farsgarden. Han gav i i 1820 ut skriftet Sandhets Erfaringer og faderlige Raad til mine Børn og Flere.
Han var 4. representant frå Søndre Bergenhus amt på omframstortinget i 1814. Han var i det høvet medlem av deputasjonen som møtte prins Karl Johan. Til Stortinget 1821 var han 1. varamann.
Sandvik døydde på garden sin i 1822.
Noginsk
Noginsk (russisk Ногинск) er ein by i Moskva oblast i Russland med om lag 115 000 innbyggjarar. Han ligg rundt 30 km aust for Moskva.
Byen vart første gong nemnt i 1389 som Rogozji. Han vart seinare nemnt med namnet Bogorodsk i eit dekret frå Katarina den store frå rundt 1781. Han fekk namnet Noginsk i 1930, kalla opp etter den kommunistiske tekstilmannen Viktor Nogin. Enkelte selskap i byen, som til dømes Bogorodsk Bryggeri og Bogorodskavtotrans (lokalt transportselskap), nyttar framleis namnet Bogorodsk.
Gjennom hele 1800-talet og ein stor del av 1900-talet var byen eit stort tekstilsenter, som handsama bomull, silke og ull. Industriproduksjon i byen i dag er konsentrert om keramiske material (to større selskap), matvarer (ein fiskefabrikk), drikkevarer (ein av dei største største produsent av leskedrikkar i Russland ligg nær Noginsk) og byggematerial.
Noginsk er eit transportknutepunkt og ligg ved knutepunktet mellom motorvegen til Nizjnij Novgorod (M7/E22) og ein av ringvegane til Moskva. Bygginga av ein ny bompengefinansiert motorveg inn mot Moskva er no i gang. Den nye vegen vil gå sør for den noverande, mellom Nizjnij Novgorod-vegen og Nosovikhinskoje-vegen og vil gje ei estimert reisetid til Moskva på 20 minutt.
Avalanche Corrie
Avalanche Corrie er ein isfyllt dalbotn like nord for Amphibolite Point på sørkysten av Coronation Island i Sør-Orknøyane. Han fekk dette namnet av Falkland Islands Dependencies Survey, etter kartlegginga deira i 1948–49, på grunn av stadige snøras (avalanche på engelsk) frå hengebreane oppom dalbotnen.
Laiksjö
Laiksjö er ein liten tettstad i Dorotea kommun, Västerbottens län i Sverige.
Lukebreen
Lukebreen er ein isbre som er minst 28 km lang, og som flyt nordvest til botnen av Leroux Bay på vestkysten av Graham Land. Isbreen vart oppdaga og grovt kartlagt i 1909 av Den franske antarktisekspedisjonen (FrAE). Han vart kartlagt på ny i 1936 av British Graham Land Expedition (BGLE) og seinare kalla opp etter George L. Johnston, 1. Baron Luke av Pavenham, som var styreleiar i Messrs. Bovril Ltd. og som bidrog til å dekke kostnadane av BGLE, 1934-37.
Jelets
Jelets (russisk Еле́ц) er ein by i Lipetsk oblast i Russland med om lag 110 000 innbyggjarar. Han ligg ved elva Sosna, ei sideelv til Don.
Jelets er nemnt i historiske dokumenter så langt tilbake som 1146, då han høyrte til Fyrstedømet Rjazan. Plasseringa til byen langt sør i det russiske landområdet gjorde han til eit lett bytte for tyrkiske erobrarar. Mongolane brente byen i 1239 og Uzbeg Khan plyndra han i 1316, Timur Lenk øydela byen i 1395 og han vart herja av tatarar i 1414. I 1483 vart Fyrstedømet Jelets ein del av Storfyrstedømet Moskva
På 1800-talet vart Jelets det største handelssenteret i regionen.
As Sani`
As Sani` er ein busetnad i Qatar i kommunen Umm Salal.
Frank-Peter Roetsch
Frank-Peter Roetsch er ein tysk tidlegare skiskyttar frå Güstrow i Mecklenburg-Vorpommern, som representerte DDR. Han vann fem gullmedaljar i VM i skiskyting, to av desse i stafett, og to gullmedaljar i olympiske leikar, begge individuelt. Åra 1983-89 tok han sju gullmedaljar og seks sølvmedaljar i ulike VM og OL, åtte av medaljane kom i individuelle øvingar. Han vann verdscupen i skiskyting både i 1984, 1985 og 1987.
Ron Meagher
Ron Meagher ein USA-amerikansk bassist, mest kjend som medlem i rockebandet The Beau Brummels. Då gitaristen og låtskrivaren Ron Elliott sette saman bandet i 1964, spurte han venen sin, Kay Dane, om ho kjende ein god bassist. Dane tilrådde Meagher, men sa, «Han er litt rar. Han har langt hår!» Etter han vart med i bandet vart Meagher ein viktig del av imaget til bandet, sidan han var ein av dei første amerikanske rockemusikarane med Beatles-aktig hår.
Frank-Peter Roetsch
Aktiv
Roetsch forsvarte tittelen som verdas beste skiskyttar i 1985. Han var elles den fyrste skiskyttaren som tok i bruk skøyteteknikken i løypa, då han det året sigra klart i eit verdscuprenn i Oberhof. I VM i skiskyting 1985 lukkast han ikkje individuelt, men fekk eit nytt stafett-sølv med DDR. Under VM i Oslo 1986 fekk Roetsch for femte gong ein sølvmedalje, også då i stafett.
Ron Meagher
I tillegg til å syngje korvokal, song Meagher stundom solo, som på «They'll Make You Cry», ein song frå debutalbumet deira Introducing the Beau Brummels i 1965. Han vart verande med bandet då dei vart redusert frå ein kvintett til ein trio i 1967 for albumet Triangle.
Jelets
Det viktigaste landemerket i byen er den store Himmelfartskatedralen, som vart bygt mellom 1845 og 1889.
Frank-Peter Roetsch
Aktiv
I 1987 var Roetsch den klart beste skiskyttaren i verda og sikra seg sigeren i verdscupen for tredje gong. Endeleg lukkast han fullt ut i ein verdsmeisterskap, i Lake Placid steig han til topps i alle tre øvingane; 20 km, 10 km og 4x5 km stafett med DDR. Saman med Jürgen Wirth, Matthias Jacob og André Sehmisch syrgde han for ein suveren siger til DDR. Også i dei olympiske leikane i 1988 imponerte Roetsch med å vinne begge dei individuelle tevlingane.
Roetsch vann sitt siste VM-gull i 1989 då han i lag med Frank Luck, Sehmisch og Birk Anders vart verdsmeistrar i stafett i Feistritz.
Intelligent Music Project
Intelligent Music Project er ei bulgarsk supergruppe som vart skipa i 2012 av den bulgarske forretningsmannen Milen Vrabevski. Ei rekkje profesjonelle musikarar har vore tilknytta gruppa, og i 2022 representerte bandet Bulgaria i Eurovision Song Contest med songen «Intention».
Historie
Intelligent Music Project vart skipa av forretningsmannen Milen Vrabevski og har bestått av artistar og songarar som Simon Phillips, John Payne, Carl Sentance, Bobby Rondinelli og Todd Sucherman. Bandet slapp debutalbumet sitt i 2012 og har sidan både turnert og gjeve ut ny musikk. Noverande vokalist i bandet er den chilenske rockesongaren Ronnie Romero.
I november 2021 kunngjorde Bulgarias nasjonale televisjon (BNT) at dei hadde vald Intelligent Music Project til å representere Bulgaria i Eurovision Song Contest 2022 i Torino i Italia. Deira bidrag, «Intention» vart sloppe 5. november 2021, som det fyrste bidraget i 2022-tevlinga til å bli offentleggjort. Bandet enda nest sist i sin semifinale og kvalifiserte seg dimed ikkje til finalen i Eurovision Song Contest 2022.
Intelligent Music Project bestod vinteren 2022 av vokalist Ronnie Romero, Biser Ivanov, Slavin Slavtsjev, Ivo Stefanov, Dimitǎr Sirakov og Stojan Jankulov. Sistnemnde har tidlegare representert Bulgaria to gongar i Eurovision Song Contest: i 2007 og 2013.
Besetning
Medlemmar per desember 2022:
Statsuniversitetet i St. Petersburg
Universitetet består av 20 fakultet og 13 forskingsinstitutt, samt krigsskule og idrettsskule. Dei fleste av universitetsbygningane er i dei to store universitetsområda på høvesvis Vasilij-øya og i Peterhof. Universitetet har over 30,000 studentar, og over 10,000 tilsette. Åtte tilsette ved universitetet har motteke Nobelprisen.
Historie
Det er omstridt i kva grad Statsuniversitetet i Moskva eller Statsuniversitetet i St. Petersburg er det eldste universitetet i Russland. Medan Statsuniversitetet i Moskva vart grunnlagt i 1755, har Statsuniversitetet i St. Petersburg eksistert samanhengande sidan 1819, men hevdar å vidare vere eit direkte framhald av universitetsinstitusjonen som vart etablert av Peter den store i samband med grunnlegginga av Det russiske vitskapsakademiet 24. januar 1724. Den første rektoren ved universitetet, Gerhardt Friedrich Müller, vart utnemnd i 1747.
Grøftesoleie
Grøftesoleie (Ranunculus flammula) er ei plante i soleiefamilien. Ho er utbreidd i Europa og Asia. Planta er kring 2 dm høg, og er snau med einskilde hår. Grøftesoleia har knebøygd stengel og smalt avlange blad, dei nedre blada er litt tagga. Planta har langskafta gule blomstrar som er 1-2 cm breie. Ho får ei nøtt med kort rett nebb. Grøftesoleier blømer kring juli i grøfter og andre våte stader. Planta finst i Noreg nord til Lofoten.
The One av Elton John
The One er det tjuetredje studioalbumet til den britiske musikaren Elton John. Det kom ut i 1992 og vart spelt inn i Studio Guillame Tell i Paris, produsert av Chris Thomas. Albumet var tilskriven Vance Buck. Plateomslaget vart designa av Gianni Versace.
The One låg tre veker på andreplassen i Storbritannia, utan å nå toppen. Det vart det mestseljande albumet til John i USA sidan 1975. I Noreg nådde albumet tredjeplassen på albumlista.
Olle Romo samarbeidde med John og tekstforfattar Bernie Taupin på ein song, «Runaway Train», der Eric Clapton syng duett med John. David Gilmour frå Pink Floyd spelar gitar på «Understanding Women». Den tidlegare trommeslagaren til John, Nigel Olsson, og korjenta Kiki Dee (som song duett med Elton John på songen «Don't Go Breaking My Heart») og gitarist Davey Johnstone song korvokal på nokre songar.
Dette var det første albumet til John etter at han var innlagt for rehabilitering frå narkotika- og alkoholmisbruk og bulimi i 1991.
Albumet selde til gullplate i USA i august 1992, platinaplate månaden etter og dobbelplatina i mai 1993.
Brattebotnen
Brattebotnen er ein bratt dalbotn i vestveggen av Dallmannfjellet i Orvinfjella i Dronning Maud Land. Han vart kartlagt av Noreg frå flyfoto og frå landmålingar av Den sjette norske antarktisekspedisjonen i 1956–60.
Safed
Safed (hebraisk צְפַת, Tzfat, askenasisk Tzfas, Bibelen: Ṣ'fath; arabisk صفد, Ṣafad) er ein by i Nord distrikt i Israel. Han ligg ei høgd over 900 meter over havet, og er den høgastliggande byen i Galilea og i Israel. På grunn av høgda har Safed varme somrar, og kalde, ofte snørike vintrar. Sidan 1500-talet har Safed vore rekna som ein av Dei fire heilage byane i jødedommen, i lag med Jerusalem, Hebron og Tiberias. Sidan den gong har byen vore eit senter for kabbala, eller jødisk mystisisme.
På grunn av det milde klimaet og den vakre naturen, er Safed ein populær feriestad blant både israelarar og utlendingar.
Bibelen
I følgje Dommarane var området der Safed ligg ein del av området til Naftali-stammen. Safed skal ha blitt grunnlagd av ein son av Noah etter Syndfloda.
Antikken
Safed er blitt identifisert som Sepph, ein jødisk festningsby i Øvre Galilea nemnt i skriveria til den romersk-jødiske historikaren Josefus (Krigar 2:573).
Krossfarartida
Byen er nemnt i jødiske kjelder seint i mellomalderen. På 1100-talet var Safed ein festningsby i kongedømet Jerusalem kalla Saphet. Benjamin av Tudela som vitja byen på den tida, nemner ikkje at det budde jødar der. Maltesarordenen bygde ei borg der. I 1240 forhandla Theobald I av Navarra, under sitt eige krosstog til Det heilage landet, med dei muslimske ajjubidane i Damaskus og Egypt og kom fram til ein avtale med dei førstnemnte mot sistnemnde der kongedømet Jerusalem fekk ha Jerusalem for seg sjølv, i tillegg til Betlehem, Nasaret, og det meste av regionen Galilea med mange Tempelriddarborger, som Saphet.
Mamlukk-sultanatet
I 1260 erklærte mamelukk-sultanen Baibars avtalen ugyldig fordi dei kristne samarbeidde med Det mongolske riket mot muslimane, og sette i gang fleire åtak på borger i nærleiken, mellom anna Saphet. I 1266 utrydda han dei kristne tempelriddarane i området og gjorde om byen til ein muslimsk by kalla Safed eller Safat. Samuel ben Samson, som vitja byen på 1200-talet, nemnte at det eksisterte eit jødisk samfunn på minst femti personar der. I følgje al-Dimashqi (som døydde i Safed i 1327), skreiv kring 1300 at Baibars, etter å ha jamna den gamle borga med jorda, bygde eit «rundt tårn og kalla det Kullah..». Tårnet var bygd i tre etasjar og hadde forsyningar, hallar og magasin. Under staden låg ein cisterne for regnvatn, som var nok til å forsyne garnisonen i festninga frå år til år. I følgje Abu al-Fida var Safed «ein mellomstor by». Han hadde ei solid borg, som dominerte over Genesaretsjøen. Det var underjordiske elvar, som førte drikkevatn opp til borgporten. Seint i mamelukktida frå 1525-6 bestod folkesetnaden i Safed av 633 muslimske familiar, 40 muslimske ungkarar, 26 muslimske religiøse personar, ni muslimske funksjonshemma, 232 jødiske familiar og 60 jundi-familiar.
Osmansk tid
Safed vart kjend på 1500-talet som eit senter for kabbala eller jødisk mystisisme. Under osmanarane, var Safed hovudstaden i Safed sanjak, som utgjorde mykje av Galillea og strekjte seg til kysten av Middelhavet. Denne sanjaken var ein del av Damaskus eyalet fram til 1660, då han vart slått saman med Sidon sanjak til eit eige eyalet, der han ei kort stund var hovudstaden. Frå midten av 1800-talet var han ein del av Sidon vilayet. Ei hebraisk prentepresse vart bygd i Safed i 1577 av Eliezer Ashkenazi og sonen Isaac frå Praha. Det var den første pressa i heile Det osmanske riket. I 1584 var det registrert 32 synagoger i byen. Etter utdrivinga av alle jødar frå Spania i 1492, fann mange prominente rabbinaar vegen til Safed, mellom anna kabbalistane Isaac Luria og Moshe Kordovero, Joseph Caro, som skreiv Shulchan Aruch og Shlomo Halevi Alkabetz, og komponerte sabbat-hymnen «Lecha Dodi». Inntoget av sefardiske jødar, som nådde ein topp under styret til sultanane Suleiman I og Selim II - gjorde Safed til eit globalt læresenter for jødedomen og eit regionssenter for handel gjennom 1400- og 1500-talet. Den kurdiske bydelen vart grunnlagd i mellomalderen og vart til ut på 1800-talet. Under overgangen frå egyptisk til osmansk-tyrkisk styre i 1517, vart det lokale jødiske samfunnet utsett for valdelege åtak, mord og plyndring av lokale sjeikar, som prøvde å få attende kontrollen dei hadde hatt då dei vart fjerna frå makta av tyrkarane. Økonomisk nedgang etter 1560 og vedtak om å forvise jødane, tynna ut det jødiske samfunnet i 1583. Lokale arabarar gjekk til åtak på dei som var att, og to epidemiar i 1589 og 1594 gjorde ytterlegare skade på det jødiske samfunnet.
I 1628 fall byen til drusarar og vart fem år seinare erobra attende av osmanarane. I 1660, i oppstanden som oppstod etter Mulhim Ma'an døydde, øydela drusarane Safed og Tiberias, og berre få av dei tidlegare jødiske innbyggjarane flytta attende til Safed i 1662. Sidan den nærliggande Tiberias vart verande folketom i fleire tiår, vart Safed den fremste av dei jødiske samfunna i Galilea.
Nothoscordum
Nothoscordum er ei slekt av blomsterplanter i familien Amaryllidaceae, underfamilie Allioideae. Ho er truleg ei parafyletisk gruppe.
Safed
Osmansk tid
Pest tynna ut folkesetnaden i 1742 og jordskjelvet i Det nære austen i 1759 la byen i ruinar, og tok livet av 200 innbyggjarar. Eit inntog av russiske jødar i 1776 og 1781, og litauiske jødar i Perushim i 1809 og 1810, gav nytt liv til samfunnet.
Nothoscordum
Artar
I følge World Checklist of Selected Plant Families (2011), inneheld familien dei følgjande artane:
Safed
Osmansk tid
I 1812 førte ein ny pest til at store delar av innbyggjarane døydde, og i 119 vart dei atteverande jødiske innbyggjarane halde som gislar av Abdullah Pasha, guvernøren i Akko. I perioden med egyptisk dominans, var byen i kraftig nedgang, og særleg det jødiske samfunnet vart hardt råka. I plyndringa av Safed i 1834, vart det meste av det jødiske kvarteret øydelagd av opprørske arabarar, som plyndra byen i fleire veker.
Nothoscordum
Artar
Artar som ikkje er med i Nothoscordum, men som no er plassert andre stader er:
Safed
Osmansk tid
Jordskjelvet i Galilea i 1837 gjekk særleg hardt ut over den jødiske foleksetnaden, sidan bydelen låg i åssida. Kring halvparten av dei forsvann, og det samla dødstalet var kring 2 000. Av 2 158 innbyggjarar drepne, var 1507 osmanar, Den sørlege, muslimske delen av byen vart i langt mindre grad råka.
I 1838 vart byen plyndra av drusar-opprørarar i løpet av tre dagar, og mange av jødane vart drepne.
I 1840 vart det osmanske styret sett inn att. I 1847 vart Safed nok ein gong råka av pest. Den jødiske folkesetnaden auka mot slutten av 1800-talet på grunn av immigrasjon frå Persia, Marokko og Algerie. Moses Montefiore vitja Safed sju gonger og finansierte oppbygginga av det meste av byen. Nesten alle dei gamle bygningane i Safed var då øydelagde av jordskjelv.
Det britiske mandatet
Safed var senter for Safad underdistrikt.
Safed vart verande ein blanda by under Palestinamandatet og etniske spaningar mellom jødane og arabarane auka i 1920-åra. Under Palestinaopprøra i 1929 var Safed og Hebron åstad for harde kampar. Under Safed-massakren vart 20 jødiske innbyggjarar drepne av lokale arabarar. Safad var ein del av Palestina som var tiltenkt ein jødisk stat i delingsplanen til Dei sameinte nasjonane.
I 1948 hadde byen kring 1 700 jødar, hovudsakleg religiøse og eldre, og kring 12 000 arabarar. I februar 1948, under den israelsk-palestinske krigen i 1948 gjekk muslimske arabarar til åtak på ein jødisk buss på veg til Safed, og den jødiske bydelen vart krigsett av muslimar. Britiske styrkar var til stades, men blanda seg ikkje inn. Den 16. april, same dagen som dei britiske styrkane evakuerte Safed, prøvde 200 lokale arabarar, med støtte av 200 soldatar frå Den arabiske frigjeringshæren, å ta over den jødiske bydelen. Dei vart drivne attende av den jødiske garnisonen, som bestod av kring 200 Haganah-soldatar, menn og kvinner, med støtte frå ein tropp Palmach-soldatar.
Staten Israel
I 1974 vart 102 jødiske skulebarn frå Safed som var på ein skuletur teken som gislar av ei palestinsk militant gruppe, Demokratisk front for frigjering av Palestina (DFLP), medan dei sov på ein skule i Maalot. I det som vart kjend som Ma'alot-massakren vart 22 av desse skulebarna drepne av gisseltakarane.
I juli 2006 trefte Katyusha-rakettar avfyrt av Hizbollah frå Sør-Libanon Safed, og ein mann vart drepen, medan mange andre vart skadde. Mange innbyggjarar flykta frå byen. Den 22. juli vart fire menneske skadde i eit nytt rakettåtak.
Byen har halde status som eit jødisk læresenter. I dag er byen hovudsakleg ein jødisk by, med mindre mengder russiske kristne og maronittar.
Den palestinske presidenten Mahmoud Abbas var fødd i Safed og drog med familien sin då krigen nådde byen i 1948. I 2012 sa han offentleg «Eg har vitja Safed ein gong før. Eg ønskjer å sjå Safed. Det er min rett å sjå han, men ikkje å bu der.»
Demografi
I 2008 hadde Safed 32 000 innbyggarar. I følgje Israelsk statistisk sentralbyrå sine tal frå 2001, har byen 99,2% jødiske og ikkje-arabiske innbyggjarar, og nesten ingen arabarar.
Seismologi
Byen ligg over den syrisk-afrikanske forkastinga, og som følgje av dette er han ein av dei byane i Israel som har størst risiko for jordskjelv (i lag med Tiberias, Beit She'an, Kiryat Shmona og Eilat). Det siste store jordskjelvet som råka Safed var jordskjelvet i Galilea i 1837.
Klima
Safed har middelhavsklima med varme, tørre somrar og kalde, regnfulle, og stundom snørike vintrar. Byen har ein årsmiddelnedbør på 682 mm. Somrane er heilt utan regn med ein gjennomsnittleg maksimumstemperatur på 29 °C og ein minimumstemperatur på 18 °C. Vintrane er kalde og våte, og nedbøren kjem ofte i form av snø. Om vinteren varierer den normale temperaturen frå 10 °C om dagen til 5 °C om natta.
Venskapsbyar
Safed er venskapsby med:
Bøggilditt
Bøggilditt er eit kjøtraudt mineral som er kjent berre frå kryolittførekomsten ved Ivigtut på Grønland. Det vart skildra i 1952. Mineralet krystalliserer monoklint og har kjemisk samansetnad Na2Sr2Al2(PO4)F9.
Det er kalla opp etter den danske geologen O. B. Bøggild.
Böhmitt
Böhmitt er eit mineral som består av aluminiumhydroksid AlO(OH) og er polymorft med diaspor. Desse minerala er saman med gibbsitt dei viktigaste bestanddelane av aluminiumråstoffet bauxitt.
Det vart først skildra av J. de Lapparent i 1927 etter ein førekomst i bauxitt i Mas Rouge i Les Baux-de-Provence i Frankrike og kalla opp etter den tyske geologen Johann Böhm (1857–1938).
Vene, små krystall av böhmitt finst i nefelinsyenitt-pegmatitter ved Langesundsfjorden.
Maitlandbreen
Maitlandbreen er ein isbre som flyt langs vestsida av Hitchcock Heights og ut i Mobiloilfjorden, på austkysten av Den antarktiske halvøya. Denne breen trer ikkje tydeleg fram på flyfoto teken av sir Hubert Wilkins på flyturen hans den 20. desember 1928, men er meir tydeleg på flyfoto tekne av Lincoln Ellsworth i 1935 og U.S. Antarctic Service (USAS) i 1940. Han vart namngjeven av Advisory Committee on Antarctic Names (US-ACAN) i 1952 etter O. Maitland Miller frå American Geographical Society, som ved hjelp av fotografia til Wilkins og Ellsworth var med på å lage det første rekognoseringskartet av området.
Intention av Intelligent Music Project
Om songen
«Intention» er ein klassisk rockelåt som er skriven av den bulgarske musikaren Milen Vrabevski. Songen vert framført bandet Intelligent Music Project. Ifølgje bandet handlar songen om livets utfordringar, blant anna ei traumatisk ungdomstid. I songen avfinn hovudpersonen seg med den vanskelege oppveksten sin, og får etter kvart ei kjensle av styrke etter å ha vunne over så mykje motgang. Slutten av songen er meir positiv og handlar om intensjonens kraft ved å sleppe fortida og heller sjå framover.
Den bulgarske ålmennkringkasteren BNT valde låten internt til å representere Bulgaria i Eurovision Song Contest 2022 i Torino i Italia. Kunngjeringa vart kjend 25. november 2021, og låten vart sloppen for strøyming og nedlasting 6. desember same år. I Eurovision Song Contest enda «Intention» nest sist i den fyrste semifinalen, og var dimed ikkje kvalifisert til finalen.
Back Cirque
Back Cirque er ein austvendt dalbotn nord for Slomanbreen søraust på Adelaide Island. Dalbotnen ligg på sørsida av ryggen som strekkjer seg frå søraustlege delen av Mount Liotard. Han vart namngjeven av UK Antarctic Place-Names Committee i 1982 etter Eric K.P. Back frå British Antarctic Survey (BAS), som i tillegg til teneste ved Adelaidestasjonen og Grytviken frå 1964–65, òg tente som sjef for BAS på Signy i 1974–75, Halley i 1975–76, Faraday i 1977–78 og Rothera i 1978-79.
Our Day Will Come
«Our Day Will Come» er ein popsong skriven av Bob Hilliard og Mort Garson. Songen vart ein stor hit for Ruby & the Romantics i 1963 og nådde toppen av singellista i USA.
Ruby & the Romantics-versjonen
Låtskrivarane ønskte opphavleg å la ein etablert easy listening-artist spele inn songen, og gjekk berre med på å la den nye R&B-gruppa Ruby & the Romantics få spele inn songen etter at A&R-direktøren i Kapp Records, Al Stanton, lovde at om ikkje Ruby & the Romantics fekk ein hit med singelen, så skulle Jack Jones spele inn songen. Stanton spelte inn to versjonar av «Our Day Will Come» med Ruby & the Romantics, ein i middels tempo og ein annan i bossanovastil. Den sistenemnde hadde ein klassisk Hammondorgel-solo. og vart vald ut som singelutgåva i desember 1962. Denne nådde toppen av Billboard Hot 100 i mars året etter. «Our Day Will Come» gjekk til 11. plassen i Australia og 38. plassen i Storbritannia. Medverkande på den originale innspelinga var Leroy Glover på orgel, Vinnie Bell, Al Gorgoni og Kenny Burrell på gitar, Russ Savakus på bass, Gary Chester on trommer og George Devens på perkusjon.
Amy Winehouse version
Amy Winehouse spelte inn songen for debutalbumet sitt Frank i 2002, men spelte han inn på ny. Den nye versjonen vart gjeve ut på den posthume utgjevinga Lioness: Hidden Treasures og som singel i november 2011. Det var den første singelen til Winehouse sidan «Love Is a Losing Game» i 2007 (ein duett me Tony Bennett på «Body and Soul».
Produsenten Salaam Remi, som hadde arbeidd med Winehouse på albuma Frank og Back to Black, i tillegg til den posthume samlinga, sa at «Our Day Will Come» var ein gripande påminning om talentet hennar. Musikkvideoen til «Our Day Will Come» var ein montasje av Winehouse gjennom karrieren hennar, med klipp frå andre musikkvideoar, konsertopptak og pressebilete.
Andre versjonar
Andre artistar som har spelt inn songen er
Raúl Alfonsín
Liv og gjerning
Alfonsín var fødd i Chascomús i Buenos Aires-provinsen. Han studerte jus ved Nasjonal-universitetet i La Plata og vart ferdig utdanna advokat ved Universitetet i Buenos Aires. Ved den tid melde han seg inn i det sosial-liberale sentrumspartiet (UCR). Då partiet vart splitta fylgde han fraksjonen leidd av Ricardo Balbín.
President
Etter Balbín døydde i 1981, tok Alfonsín over leiarvervet i UCR. Ved presidentvalet i 1983 vann han 336 av dei 583 valmannsrøystene. Som president gjorde han framlegg i parlamentet om å oppheve den sjølvamnestilova militærstyret hadde vedteke i junta-tida. Etter lovvedtak i parlamentet, sette han ned ein nasjonal kommisjon som skulle undersøke praksisen med hemmeleg fengsling, og etterforske lovbrot som militære måtte ha gjort seg skuldig i. Kommisjons-funna førte til junta-rettssaka og straff av leiarar for det tidlegare regimet. Etter det såkalla Carapintadas-mytteriet i det militære i 1986, søkte Alfonsín å roe dei militære gjennom to lover som i praksis avslutta prosessane mot juntafolk.
I 1984 løyste Alfonsín den nær hundreårige såkalla Beagle-konflikten, grensedraginga mellom Argentina og Chile i sør. Handelen med grannelandet Brasil auka i hans presidenttid, og den fyrste skilsmisselova i Argentina vart vedteken. Gjennom presidentperioden låg han jamnt i konflikt med fagforeiningane, som var kontrollerte av det leiande opposisjonspartiet, Justispartiet. Planar og tiltak som var meint å skulle betre den nasjonale økonomien, slo feil. I staden forverra dei den allereie høge inflasjonen, noko som resulterte i bråk og oppstyr mellom folk.
Etter presidentåra
Alfonsín stilte ikkje til attval i 1989, og presidentkandidaten til UCR tapte valet. Sjølv heldt han fram som leiar av UCR til 1991, noko han også var i toårsbolkane 1993-95 og 1999-2001. I 1993 tok han initiativet til Olivos-avtalen med dåverande president Carlos Menem, ein avtale som som la grunnen til at delar av den argentinske grunnlova vart endra i 1994. Partifellen Fernando de la Rúa i UCR var mot Olivos-avtalen og var partileiar og frå 1999 president i Argentina. Han trekte seg frå posisjonen allereie i desember 2001, då folk var i opprør. Ein parlamentsfraksjon i UCR, med Alfonsín i spissen, valde då å støtte utpeikinga av peronisten Eduardo Duhalde til ny argentinsk president.
Byar i Qatar
Dette er ei liste over byar i Qatar. Over 60 prosent av alle innbyggjarane i Qatar bur i Doha, hovudstaden.
Ben Dolic
Benjamin Dolić, kjend som Ben Dolic, er ein slovensk songar. Han oppnådde popularitet i Tyskland etter å ha kome på andreplass i The Voice of Germany i 2018. Dolic skulle representere Tyskland i Eurovision Song Contest 2020 i Rotterdam i Nederland med songen «Violent Thing», men tevlinga vart avlyst på grunn av koronaviruspandemien i Europa vinteren 2020.
Bakgrunn
Dolić vart fødd og vaks opp i den slovenske hovudstaden Ljubljana. Som tolvåring deltok han i Slovenija ima talent, den slovenske versjonen tilsvarande Norske talenter, og han nådde semifinalen. På vidaregåande skule var han del av gruppa D Base som deltok i songtevlinga EMA 2016, den slovenske versjonen tilsvarande norske Melodi Grand Prix. Deira bidrag, «Spet živ» vart slått ut i første runde av finalen.
Då Dolić var 18 år, flytta han og familien til Sveits, der han lærte tysk og utvikla songkarrieren sin. Seinare flytta han til Berlin, og i 2018 deltok han i den åttande sesongen av The Voice of Germany. Han enda til slutt på ein andreplass og turnerte sidan rundt i Tyskland og Austerrike.
Avlysinga
På grunn av koronavirusutbrotet i Europa vinteren 2020 såg EBU seg nøydd til å avlysa Eurovision Song Contest for å hindre spreiing av koronaviruset SARS-CoV-2 og den medfølgjande sjukdomen COVID-19.
Landeryd
Landeryd er ein svensk tettstad i Hylte kommun i Hallands län i Småland. I år 2005 hadde tettstaden 372 innbyggjarar.
Mapplebreen
Mapplebreen er ein smal isbre, 28 km lang, som flyt austover til den sørlege armen av Exasperationfjorden på austsida av Graham Land. Han ligg 3,5 km nord for Melvillebreen og er skild frå denne av ei rekkje små toppar. Han vart kartlagt av Falkland Islands Dependencies Survey (FIDS) i 1961. Han vart namngjeven av UK Antarctic Place-Names Committee (UK-APC) etter Father Mapple, presten til Nantucket i Herman Melville-romanen Moby-Dick.
Axel Fredrik Cronstedt
Axel Fredrik Cronstedt er ein svensk mineralog og kjemikar.
Han studerte først matematikk, men gjekk seinare over til mineralogien. Cronstedt fastslo den kvantitative kjemiske samansetjinga av ei mengd mineral og grunnla i verket sitt Försök till mineralogie eller mineralrikets uppställning (1758) ein klassifikasjon av minerala etter kjemiske kjenneteikn. Han nytta for første gongen òg blåserøyret i mineralogien. I 1751 oppdaga han metallet nikkel.
Tsjerkessk
Tsjerkessk (russisk Черке́сск) er hovudstad i Republikken Karatsjajevo-Tsjerkessia i Russland med om lag 115 000 innbyggjarar. Han ligg ved elva Kuban i Nord-Kaukasus, rundt 1300 km søraust for Moskva.
Byen vart grunnlagt i 1804 som ein kosakk-stanitsa kalla Batalpasjinskaja, etter Batal-Pasja, ein tyrkisk general av tsjerkessisk nedkomst, som i 1790 vart sigra over i eit slag i nærleiken I 1931 fekk staden bystatus med namnet Batalpasjinsk. Namnet vart i 1934 endra til Sulimov, i 1937 til Jezjovo-Tsjerkessk og om sider Tsjerkessk i 1939.
I byen bur det tsjerkessarar, karatsjaiar, russarar, abazinarar, nogaiar og minoritetar av grekarar og armenarar.
Tsjerkessk er administrativt, politisk, økonomisk og kulturelt senter for Republikken Karatsjajevo-Tsjerkessia. Av industri i byen finn ein elektroindustri, produksjon av lærvarer og næringsmiddelindustri. Byen har fleire høgare utdanningsinstitusjonar.
John Petersen
John Louis Petersen var ein USA-amerikansk trommeslagar, mest kjend som medlem i rockebanda The Beau Brummels og Harpers Bizarre.
Petersen var med i The Beau Brummels frå starten i 1964, inkludert dei to hitsinglane «Laugh, Laugh» og «Just a Little». Petersen slutta i gruppa etter det tredje albumet, Beau Brummels '66, for å bli med i Harpers Bizarre. Denne gruppa vart oppløyst i 1970, men Petersen var med att på eit sameina album i 1976. Det same var han på eit album for The Beau Brummels i 1975.
Havgeit
Havgeit, sjøgeit eller fiskegeit er eit fabeldyr som har framkroppen til ei geit og bakkroppen til ein fisk.
Stjernebildet Steinbukken blir ofte framstilt som ei havgeit. Dette har vore gjort sidan bronsealderen i Mesopotamia. Då brukte babylonarane nemninga MULSUḪUR.MAŠ, 'Geitefisken', til å symbolisera guden Ea.
Gresk tradisjon
Gammal gresk mytologi hadde førestillingar om havgeiter. Ifølgje soga var den første havgeita Pricus, som blei skapt av guden Chronos. Seinare blei Pricus opphavet til alle dei andre havgeitene, som var svært smarte, hadde taleevne og var elska av gudane. Dei likte å halda til ved kysten, men dersom dei gjekk på land blei dei straks gjort om til vanlege geiter. Pricus, som hadde same eigenskap som far sin Chronos til å kontrollera tida, skrudde tida tilbake ei rekkje gonger for å gjera desse geitene om til havgeiter att. Til slutt valde han å la dei gå på land, og blei den einaste gjenverande havgeita.
Jødisk tradisjon
Det finst også havgeiter i jødisk folkeminne. Som andre vesen i havet må dei ofra seg til monsteret Leviatan når tida kjem. Ein sjømann skal ha funne ei havgeit langt ute til havs. På horna hennar stod det innskrive: «Eg er eit lite sjødyr, men eg har reist tre hundre parasang for å ofra meg sjølv som mat til leviatanen.»
Hernán Gaviria
Hernán Gaviria var ein colombiansk fotballspelar som spelte midtbane.
Planteslekta Chloris
Chloris er ei biologisk slekt av plantar i grasfamilien. Artar i slekta veks over heile verda, men er vanlegare i tropiske og subtropiske område, og på den sørlege halvkula. Artane kan ha ulik morfologi, men er som regel mindre enn ein halv meter høge. Dei har skjermforma blomestandar.
Slekta har namn etter den greske nymfa Khloris, som er knytt til blomar og våren.
• Chloris affinis
• Chloris amethystea
• Chloris andropogonoides - engelsk namn slimspike windmill grass
• Chloris anomala
• Chloris arenaria
• Chloris barbata - swollen fingergrass
• Chloris berazainiae
• Chloris berroi
• Chloris boivinii
• Chloris boliviensis
• Chloris × brevispica
• Chloris burmensis
• Chloris canterae
• Chloris castilloniana
• Chloris ciliata - fringed windmill grass
• Chloris clementis
• Chloris cruciata
• Chloris cubensis
• Chloris cucullata - hooded windmill grass
• Chloris diluta
• Chloris divaricata - spreading windmill grass
• Chloris ekmanii
• Chloris elata - tall windmill grass
• Chloris exilis
• Chloris filiformis
• Chloris formosana
• Chloris gayana - Rhodes grass
• Chloris halophila
• Chloris humbertiana
• Chloris jubaensis
• Chloris lamproparia
• Chloris lobata
• Chloris mearnsii
• Chloris mensensis
• Chloris montana
• Chloris paniculata
• Chloris parvispicula
• Chloris pectinata - comb windmill grass
• Chloris pilosa
• Chloris pumilio
• Chloris pycnothrix - spiderweb chloris
• Chloris quinquesetica
• Chloris robusta
• Chloris roxburghiana
• Chloris ruahensis
• Chloris sagraeana - roadside windmill grass
• Chloris sesquiflora
• Chloris subdolichostachya
• Chloris submutica - Mexican windmill grass
• Chloris suringarii
• Chloris texensis
• Chloris truncata - Australian fingergrass, black windmill grass
• Chloris ventricosa - Australian windmill grass, plump windmill grass
• Chloris verticillata - tumble windmill grass
• Chloris virgata - feather fingergrass
• Chloris wightiana
• Chloris woodii Artar som tidlegare er blitt rekna med til Chloris er blitt flytta til andre slekter: Aegopogon Austrochloris Bouteloua Chondrosum Chrysochloa Ctenium Cynodon Dactyloctenium Daknopholis Disakisperma Eleusine Enteropogon Eustachys Gymnopogon Harpochloa Leptochloa Oxychloris Pseudopogonatherum Schoenefeldia Tetrapogon Trichloris
Cabochon
Cabochon er ein ufasettert smykkestein, slipt med konveks form og vanlegvis rund eller oval omkrins.
Colony Cirque
Colony Cirque er ein dalbotn i Antarktis, like aust for Mount Knox i MacDonald Hills i Asgard Range i Victoria Land. Han vart namngjeven av New Zealand Geographic Board (1998) etter «koloniar», ei styreform. Namnet heng saman med Commonwealthbreen, som vart gjeve tidlegare av Robert Falcon Scott etter Commonwealth of Australia.
Vestsudansk savanne
Geografi
Økoregionen strekkjer seg aust og vest gjennom Vest-Afrika, frå atlanterhavskysten i Senegal til Mandarafjella på austgrensa til Nigeria.
Den tørrare akasiesavannen i Sahel ligg nord for regionen, og den fuktigare guineanske skog-savanne-mosaikken ligg i sør.
Klima
Regionen har tropisk savanneklima og varmt steppeklima (Köppenklassifiseringane Aw og BSh) med ei tørketid og ei regntid, og varme temperaturar året rundt. Årlege nedbørsmengder går frå 1000 mm i sør til 600 mm i nord på grensa til Sahel. Nedbør og temperatur varierer etter årstid, med ei varm regntid frå mai til september og ei kjøligare tørketid frå oktober til april. Temperaturane varierer frå 30 °C til 33 °C i den varmaste månaden og frå 18 °C til 21 °C i den kaldaste månaden.
Flora
Savanne og open skog er dei typiske vegetasjonstypane i regionen. Typiske savannetre er artar frå slektene Combretum og Terminalia, medan bakken er dekt av lange grastypar, urter og buskar. Den dominerande grastypen er Hyparrhenia, som ofte kan nå 1 meter eller høgare. Tre i dei tørrare skogane er vanlegvis mindre enn 10 meter høge, og omfattar artar av Anogeissus og Acacia i tillegg til Balanites aegyptiaca, Combretum glutinosum, Commiphora africana, Prosopis africana, Tamarindus indica og Ziziphus mucronata. Mange tre feller lauvet på høgda av tørketida, og grasa tørkar ofte ut.
Akasietre er mindre vanleg i dei fuktige skogane i område med meir nedbør og langs vassdrag, der Afzelia africana, Burkea africana, Combretum og Terminalia er dominerande. Mindre skogområde med Isoberlinia finst i fuktigare delar av den sørlege delen av økoregionen.
Fauna
I økoregionen finst det fleire større pattedyr, som afrikansk savanneelefant (Loxodonta africana), vestafrikansk sjiraff (Giraffa camelopardalis peralta), kjempeeland (Taurotragus derbianus derbianus), hesteantilope (Hippotragus equinus), afrikabøffel (Syncerus caffer brachyceros), løve (Panthera leo), leopard (Panthera pardus) gepard (Acinonyx jubatus) og afrikansk villhund (Lycaon pictus). Dei fleste store pattedyra er no svært avgrensa i tal og utbreiing.
Vern
Ein gjennomgang frå 2017 viste at 233 942 km², eller 14 %, av økoregionen var verna område.
Pará
Pará er ein delstat i Brasil. Han grensar mot delstatane Mato Grosso, Amazonas, Amapá, Maranhão og Tocantins. Delstadshovudstaden er Belém.
Erua
Erua er ein liten stad i Ruapehu District på Nordøya på New Zealand. Han ligg ved New Zealand State Highway 4 like sør for busetnaden National Park. Maorinamnet Erua er sett saman av rua, 'to' og e som blir brukt for tal mellom to og ni.
Staden ligg ved Erua Forest, eit område på 0.07 km² som blir teke var på av Department of Conservation. I denne skogen finst treslag som tawa, rimu, miro og totara. Det verna skogområdet blei etablert i 1930. Jakt er tillate i skogen.
Erua hadde tidllegare ein stasjon på jernbanelinja North Island Main Trunk, Han opna 1. april 1908, og var endestasjon på linja frå Auckland fram til Makatote fekk denne rolla seinare same året. Frå 7. januar 1909 gjekk det godstog sørover frå Erua. Staden blei mykje nytta til tømmertransport.
Det blei bygd fire femromshhus og ein 6. klasses stasjon etter George Troup-mønster her i 1908, i tillegg til diverse uthus. Eit kryssingsspor her hadde plass til 49 vogner. Det var eit postkontor ved stasjonen frå 1912 til 1937. Om natta den 30. mai 1921 brann stasjonen ne. Han blei stengd for generell godstraffik i 1969 og for all trafikk i september 1986. No går det berre ei enkeltlinje gjennom den tidlegare stasjonsstaden.
Motörhead
Motörhead er ei heavy metalgruppe frå England, starta i 1975. Gruppa vart starta av Lemmy Kilmister.
Landsbro
Landsbro er ein svensk tettstad i Vetlanda kommun i Jönköpings län i Småland. I 2005 hadde tettstaden 454 innbyggjarar. Landsbro ligg cirka 15 kilometer sørvest for Vetlanda.
Våren av Sigrid Undset
Våren (opphavleg skrive Vaaren) er ein roman frå 1914 av den norske forfattaren Sigrid Undset.
Hovudpersonane i romanen er det unge paret Rose Wegener og Torkild Christensen. Dei giftar seg og stiftar ein heim, men kjem frå kvarandre ette at dei mister sitt første barn. Dei skil seg på ein fredeleg og danna måte. Då dei møter kvarandre att etter fleire år, tek dei oppat forholdet.
Litteraturhistorikaren Liv Bliksrud har skrive at romanen «er blant Undsets mest belærende og moraliserende», med den sterke vektlegginga si av tydinga til ekteskapet. Romanen blei tatt med i 1967-utgåva av Norges nasjonallitteratur som det einaste verket frå forfattarskapen til Undset.